Ertebuskslekta

sibirertebusk (C. arborescens)
 kløverertebusk (C. frutex)
 mankeertebusk (C. jubata)
 dvergertebusk (C. pygmaea)

Ertebuskslekta (Caragana) er ei planteslekt i erteblomstfamilien.

Artene er busker, eller svært sjeldent små trær. Akselbladene er små og taggaktige. Bladene er likefinnede med 4–20 helrandede småblad. Ofte fortsetter hovedstilken forbi det siste bladparet, men hos noen arter er hovedstilken redusert så bladene tilsynelatende er koblete. Blomstene sitter i bladhjørnene, som regel enkeltvis, men av og til to–fem sammen. Begeret er rør- eller klokkeformet med fem tenner. Blomsten er gul, mer sjelden purpur, rosa eller hvit. Belgen er sylindrisk eller flattrykt.

Ulike kilder oppgir mellom 80 og 100 arter i ertebuskslekta. ILDIS World Database of Legumes oppgir 84 arter. De er utbredt i tempererte deler av Asia og i Øst-Europa. Artsrikdommen er størst på Tibetplatået og i nordvestre Kina. Hevingen av Tibetplatået førte til rask dannelse av nye arter for 3,4–1,8 millioner år siden.

Arter i denne slekta plantes som prydplanter, i hekker og for å stabilisere sanddyner.

Litteratur

Eksterne lenker 
 

Erteblomstfamilien